b'\n_START_ARTICLE_\nJakov Borisovit\xc5\xa1 Zeldovit\xc5\xa1\n_START_PARAGRAPH_\nJakov Borisovit\xc5\xa1 Zeldovit\xc5\xa1 (8. maaliskuuta 1914 \xe2\x80\x93 2. joulukuuta 1987) oli neuvostoliittolainen fyysikko. H\xc3\xa4nell\xc3\xa4 oli keskeinen osa Neuvostoliiton ydinaseiden kehitt\xc3\xa4misess\xc3\xa4 1940-luvulla. 1950-luvulla h\xc3\xa4n siirtyi tutkimaan ydinfysiikkaa ja 1960-luvulla kosmologiaa._NEWLINE_Zeldovit\xc5\xa1 syntyi Minskiss\xc3\xa4 ja valmistui Leningradin yliopistosta vuonna 1931. Vuosina 1939\xe2\x80\x931940 h\xc3\xa4n tutki uraanin fission ketjureaktioita. Vuodet 1941\xe2\x80\x931942 h\xc3\xa4n ty\xc3\xb6skenteli Neuvostoliiton ydintutkimuslaitoksessa Kazanissa. Vuonna 1943 h\xc3\xa4net palkittiin Stalinin palkinnolla._NEWLINE_1950-luvulla Zeldovit\xc5\xa1 tutki neutroneja ja ennusti my\xc3\xb6hempi\xc3\xa4 havaintoja s\xc3\xa4hk\xc3\xb6heikosta vuorovaikutuksesta. 1960-luvulla h\xc3\xa4n keskittyi avaruusfysiikkaan ja kosmologiaan, ja osallistui mustien aukkojen tutkimukseen.'